ຜູ້ນຳ ສຫລ ແລະຈີນ ກ່າວວ່າ ການກະທຳ ຂອງເກົາຫຼີເໜືອ ເປັນການທ້າທາຍ
ປະທານາທິບໍດີ ໂອບາມາ ແລະປະທານປະເທດຈີນ ທ່ານສີ ຈິ້ງຜິງ ກ່າວວ່າ ການກະທຳ ຂອງເກົາຫຼີເໜືອ ແມ່ນເປັນການທ້າທາຍ.
ທຳນຽບຂາວ ກ່າວວ່າ ປະທານາທິບໍດີບາຣັກ ໂອບາມາ ແລະປະ ທານປະເທດຈີນທ່ານ Xi Jinping ເຫັນພ້ອມນຳກັນໃນການໂອ້ ລົມທາງໂທລະສັບ ເມື່ອວັນສຸກວານນີ້ວ່າ ແຜນການທົດລອງລູກ ສອນໄຟຂີປະນາວຸດຂອງເກົາຫລີເໜືອຈະເປັນການກະທຳທີ່ທ້າ ທາຍແລະສ້າງຄວາມບໍ່ທຸ່ນທ່ຽງຂຶ້ນອີກຄັ້ງນຶ່ງ ພວກຜູ້ນຳທັງສອງກ່າວວ່າ ການທົດລອງດັ່ງກ່າວຈະເປັນການລະເມີດຕໍ່ມະຕິຫຼາຍໆສະ ບັບ ຂອງສະພາຄວາມໝັ້ນຄົງ ອົງການສະຫະປະຊາຊາດ ອີງຕາມຖະແຫຼງການຂອງທຳ ນຽບຂາວ ເມື່ອໄວໆມານີ້ ເກົາຫຼີເໜືອໄດ້ປະກາດ ກ່ຽວກັບແຜນການຍິງລູກສອນໄຟຫຼັງຈາກໃນອັນ ທີ່ພຽງຢາງກ່າວວ່າເປັນການທົດລອງລະເບີດໄຮໂດຣເຈັນທີ່ສຳເລັດຜົນໃນເດືອນມັງກອນ ຜ່ານມານີ້ ທຳນຽບຂາວກ່າວວ່າ ປະທານາທິບໍດີໂອບາມາ ແລະທ່ານ Xi ໄດ້ໃຫ້ການຢືນຢັນອີກຄັ້ງ ນຶ່ງໃນລະຫວ່າງການໂອ້ລົມທາງໂທລະສັບວ່າ ພວກທ່ານຈະບໍ່ຍອມຮັບເອົາເກົາຫຼີເໜືອເປັນປະເທດ ທີ່ມີອາວຸດນິວເຄລຍ ແລະເວົ້າວ່າ ພວກທ່ານມີຄວາມໝາຍໝັ້ນ ທີ່ຈະເຮັດໃຫ້ແຫລມເກົາຫລີກາຍເປັນເຂດປອດນິວເຄລຍຢ່າງສິ້ນເຊີງແລະມີການກວດສອບໄດ້ ຖະແຫຼງການຂອງທຳນຽບຂາວກ່າວວ່າ ພວກຜູ້ນຳທັງສອງໄດ້ກ່າວຢ້ຳເຖິງຄວາມສຳຄັນໃນການຕອບໂຕ້ທີີ່ເຂັ້ມແຂງແລະເປັນເອກກະພາບຂອງນາໆຊາດ ຕໍ່ການທ້າທາຍຂອງ ເກົາຫລີເໜືອ ຮວມທັງໂດຍຜ່ານມະຕິທີ່ມີຜົນບັງຄັບຂອງສະພາຄວາມໝັ້ນຄົງສະຫະປະ ຊາຊາດ ((rest optional))